කොළඹ සෞන්දර්ය කලා විශ්වවිද්‍යාලයේ 2018-2019 පළමු වසරේ සංගීත සිසුන්හට දැනට අවුරුද්දක පමණ කාලයක සිට අධ්‍යාපනය නොලැබෙන බව ඔවුන් අද ගාලු  මුවදොර පිටියේ උද්ඝෝෂණ විරෝධතාවක් පවත්වමින් කියා සිටියා.විශ්ව විද්‍යාලයේ අනිකුත් සියලු විෂය ධාරාවන් ඔන්ලයින් තාක්ෂණය හරහා නොකඩවා පවත්වන බවත් ඔවුනට පමණක් අධ්‍යාපනය අහිමි වී ඇති බව ඔවුන් දිගින් දිගටම චෝදනා කරනවා.මේ පිළිබඳව දිගින් දිගටම විශ්වවිද්‍යාල පාලනාධිකාරියට දැනුම් දුන් අතර ඔවුන් මෙම ගැටලුව විසඳීමට කිසිදු පියවරක් නොගන්නා බවටයි සිසුන් චෝදනා කරන්නේ.මේ නිසාම ඇතිවූ දැඩි මානසික පීඩනය හමුවේ අවසානයේ මේ ආකාරයට උද්ඝෝෂණ ව්‍යාපාරයක් කරා යොමුවූ බවත් නිසි බලධාරීන් ගේ අවධානය මේ වෙත යොමු කර ගැනීම මෙම විරෝධතා ව්‍යාපාරයේ අරමුණ බවත් ඔවුන් කියා සිටියා.